JohanHeinsen/ENO huggingface dataset:
Viborger Samler, 1840-03-12
Udenlandske Efterretninger. Orienten. Alexandrien, den 6te Febr. D. Forslag, de fire Magter have gjort Mehemed, ere, som Enhver let kunde forudsee, forkastede. Som Belønninfor sine Bestræbelser og Bedrifter samt for sit Maadehold efter Seieren ved Nisib skulde han aftræde bele Syrien. Langt hellere vil Mehemed falde med Sværdet i Haanden end underkaste sig saadanne Betingelser.... Hvo som med Opmærksomhed har betragtet de sidste europæiske Begivenheders Gang, nærer kun en svag Formodning om en energisk Fremtræden og Virken af de Magter, der have sat de indviklede Forhold Opløsning paa Kaardespidsen, og gjort Spørgsmaalet afhængigt af det sidste Kanonskud. Under disse Omstændigheder kunde lettelig, førend Differencerne udjævnedes Tyrkiet opløses, og Mehemed Ali døe; deraf vilde da atter fremgaae nye Complicationer og Jnterventioner, Fremfor Alt har Mehemed for Øie et kraftfuldt Forsvar, der let tør gaae over til et Angreb, Bittert beklager han sig over at han ikke lod sin Søn marschere mod Constantinopel, da Tyrkehæren var jaget paa vild Flugt, og han indsee fuldt vel, at det gunstige Øieblik – thi saaledes vil den ham egne Lykke det – endnu ikke er forbi. Anatolien er ligesom hele Tyrkiet i den meest forvirrede Tilstand, overalt føler man den Religionen truende Fare, overalt er man villig til at vove Liv og Blod for Jslam. Fra Constantinopel vente Tyrkerne ikke længere nogen Frelse; i aandig Henseende er Sultanen et umyndigt Barn, Regentskabet har mistet Folkets Tillid, kun Mehemed – de Rettroendes sidste Haab - er tilbage. Angribes han altsaa af de store Magter i sine Provindser, hvor Muhammeds Lære er den herskende; vil han hvilket Alt endnu hentyder paa, – forsvare sig, de vil han have til sin Disposition ei alene den muhammedanske Befolknings Sympathie, men endog Muselmændennes hele Kraft, som han vil vide at benytte sig af Hvilket Punct der iøvrigt af de fire Magter er udsee til Basis for Krigsoperationerne imod Mehemed Ali, veed man endnu ikke; men hvor man vil iværksætte Landgangen, hvad enten i Syrien eller i Ægypten, vil man finde en kraftfuld Modstand.
Viborger Samler, 1840-03-12
Semaph. d. Marseille melder fra Constantinopel, at Lord Ponsonby, der allerede i lang Tid har bestræbt sig for at bringe England i Besiddelse af den Porten tilhørende rigeste Øe i Middelhavet, søger at formaae Divanet til at afslutte et Laan, for hvilket hiin Øe skal stilles som Garantie. J længere Tid har Samuel Rothschild opholdt sig i Constantinopel, i Haab om at afslutte dette Laan, (Udtog af Correspondent=Efterretninger til Allg. Zeit fra Constantinopel, af 12te og 13de Februar.) En levende Notevexling, der i den sidste Uge fandt Sted imellem den engelske Gesandt, Lord Ponsonby, og ReschidPascha, tiltrækker sig Diplomaternes Opmærksomhed et saameget med Hensyn til de umiddelbare Jnteresser, der knytte sig til hiin Correspondence, som meget mere med Hensyn til den Stilling, i hvilken den engelske og russiske Gesandt ere komne til hinanden. Viser denne Stilling endog ikke en afgjort fiendtlig Stemning, hentyder den dog paa en modsat Retning af den gjensidige Politik i Henseende til Vægten af den russiske og britiske Jndflydelse paa Folkeslagene af græsk Herkomst og Religion.
Viborger Samler, 1840-03-12
Den her residerende græske Patriark har vidst at udstrøe Tvedragtssæd imellem Jonerne og deres Regjering, og ved allehaande Rænker, især i Anliggenderne angaaende de blandede Ægteskaber, er det lykkets ham at opvække hos den ioniske Geistlighed en usædvanlig Forbittrelse imod England. Virkningerne af denne Forbittrelse vise sig isærdeleshed i det ioniske Præsteskabs Stræben efter at bearbeide Folket, og bibringe det en fiendsk Stemning imod Tingenes bestaaende Orden. Udrustet med Beviser om Patriarkens til Oprør eggende Færd, forlanger Lorden nu, at denne Præst skal afsættes, fordi han ogsaa har deeltaget i de græske Anliggender, navnlig i den sidste Tid i Forholdene i Epirus, Macedonien og Thessalien, og saaledes i høi Grad forbrudt sig imod Porten. Jkke desmindre gjør Porten, skjøndt neppe af en egen Drift, Vanskeligheder, thi Regjeringen vilde vistnok gjerne vorde befriet fra Rænkemageren, der imidlertid har fundet en mægtig Støtte i den russiske Gesandt. Paa Lordens Jnsinuationer svarer Reschid Pascha temmelig undvigende kun Beviser, siger han, kunne fælde en saa betydende Mand; Porten vil lade anstille en streng Undersøgelse, og først de afsige den endelige Dom. - Næsten kunde man forledes til at mistvivle om Orienten og dens Fremtid, naar man seer, hvor lidet der kan gjøres Regning paa Osmanernes og Jslams Tilhængeres Troskab og Fædrelandskjærlighed. Man bemærker en farlig Ligegyldighed mod Muhamedenismen, og Opfyldelsen af de helligste Forpligtelser bliver stedse meere og mere sjelden. Ved de største Naadesbeviisninger, ved de største Udmærkelser formaaer Sultanen neppe at fremkalde en flygtig Taknemmelighed, og de for ham farligste Forrædere fremstaae netop blandt de Personer, som han har valgt til sine Raadgivere, og beklædt med de høieste Statsembeder og med den største Jndflydelse. Edem Effendi, Erminister for Finantserne, lod sig bedaare af Mehemed Ali, og traadte i den nøieste Forbindtlse med Vicekongens herværende Tilhængere. Ved Edems Mægling bleve Kislar Agassi og andre af Gildingernes Opsynsmænd bestukne, for at de igjen kunde virke paa Padischabs Koner og Odalisker, og ved disse middelbart paa Sultanen selv. J den nøieste Forbindelse med dette Complot staaer fremdeles Sultana Va lide, der, allerede for længst vunden ved ægyptisk Guld og ægyptiske Smigrerier, gjerne vilde udnævne Mehemed Ali til Osmanernes Major domus. Saaledes hilder Vicekongen Sultanen i Snarer, hvis Knuder mere og mere sammentrækkes, saaledes fremstiller Vicekongen uafladelig nye Problemer for Triumviratet i Divanet. Hvad Følgerne ville blive, er vel vanskeligt at forudsee, da Virksomheden af de af Mehemed anvendte Midler ei lader sig underkaste nogen Beregning; ydermeere er hele det europæiske Tyrkie oversvømmet af ægyptiske Emissairer, og først for fire Dage siden bemægtigede man sig to af disse Udsendte, da de allerede havde indskibet sig for at afseile til Alerandrien. Man er ved denne Paagribelse kommen i Besiddelse af vigtige Papirer, der compromittere ikke alene nogle tyrkiske Paschaer, men endog mange velhavende græske Familier. De forenede nordamericanske Fristater.
Viborger Samler, 1840-03-12
Med Hensyn til det nordøstlige Grændsespørgsmaal er der nylig forelagt Kongressen en vigtig Correspondence imellem Statssecretairen for det udenlandske Departement og den brittiske Gesandt, samt imellem Generalregjeringen i Washington og Gouverneuren i Provindsen Maine. Det synes, at en mindelig Udjævning af Spørgsmaalet er fjernere end nogensinde for, og om føie Tid ville Grændseforviklinger imellem de tvende Nabostater endnu mere vanskeliggjøre Spørgsmaalets Afgjørelse.
Viborger Samler, 1840-03-12
Paa det bestemteste har Generalregjeringen taget til Gjenmæle imod den Beskyldning, at den skulde have opkjøbt Blodhunde for at anvende disse imod Jndvaanerne i Florida. De hvide Beboere i Florida have paa egen Haand forskrevet Hundene fra Cuba; Gouverneuren i Florida har nemlig erklæret det for en "sygelig Sentimentalitet, at ville vise Skaansel imod de "Røde". J de sidste Dage i Januar er New-York atter hjemsøgt af to store Jldsvaader, af hvilke den ene anrettede en Skade, der er anslaaet til 1 Mill. Dollars. Deels ved Opbrændelse af ikke assurerede Eiendele, deels ved Udbetalinger, som Brandassurance-Compagnierne have havt at udrede, ere 28 Mill. Dollars tabte. J Aaret 1839 ere 40 Dampskibe forulykkede paa Unionens Strømme.
Viborger Samler, 1840-03-12
Storbritannien og Jrland. Det Rygte er almindeligt, at Admiral Sir George Cockburn, en af Englands meest udmærkede Sømænd, skal istedet for Admiral Stopford overtage Overbefalingen i Middelhavet.
Viborger Samler, 1840-03-12
Den nye franske Gesandt, Guizot, havde den 29de Febr. Audience hos Dronningen. - Ved Politiets Jndskriden, er en Duel forebygget imellem Prinds Louis Napoleon og Grev Leon, der ansees for en naturlig Søn af Napoleon. Ved sin Ankomst til London havde Greven forgjeves søgt at erholde Modtagelse hos Greven af Survilliers, Prindsen af Montsort og Prinds Louis. Til den Sidstnævnte skrev Grev Leon et Brev af saa fornærmeligt Jndhold, at Prindsen selv ikke kunde svare derpaa, men meddeelte Greven ved Oberst Parquin en Erklæring angaaende de Grunde, der havde bestemt Napoleoniderne til ikke at modtage Greven. Denne udfordrede nu Prindsen ved Oberst Rateliffe. Paa Duel pladsen, Fælleden ved Wimbledon, hvor Prindsen mødte, ledsaget af Grev d'Orsay og Oberst Parquin, blev man enig om at bruge Pistoler, da Grev Leon vægrede sig ved at bruge Kaarden. J dette Øieblik indtraf Politiet.
Viborger Samler, 1840-03-12
J Overhusets Møde den 24de Febr. fremkom Lord Londonderry, der som britisk Cavalleriegeneral har tjent i den af ham beskrevne Krig paa den pyrenæiske Halvøe, med en Motion til Fordeel for de britiske Officierer og Soldaters tilgodehavende Fordringer hos den spanske Regjering, hvilke Fordringer reise sig fra de foranførte Krigeres Tjenestetid i den saakaldte spanske Legion. Den ved denne Motion foranledigede Discussion er især kun mærkelig ved de lidenskabelige Anstrøg, den erholdt. "Jeg forsikkrer Deres Herligheder", saaledes begyndte den ædle Marquis, at jeg ikke har isinde at angribe Regjeringen (Lord Melbourne leer). Hs. Majestæts nuværende Regjering har allerede maattet udholde gjentagne Angreb, tilstrækkelige til at ombringe et halvt Dusin af saadanne Regjeringer. (Lord Melbourne leer atter, og udbryder i en godmodig Tone: "one!", i det han som et argumentum ad hominem peger paa sine Colleger, der sad ved hans Side.)"Da det behager den ædle Viscount at lee, vedbliver Marquien med nogen Varme, saa kan jeg sige ham, at han følger slet det i Frankerig givne Exempel. Der træde Ministre tilbage, naar de have en Minoritet af 26 Stemmer; men den ædle Viscount og hans Colleger, efterat de ere slaaede af Marken med en Majoritet af 104 og dernæst af 10 Stemmer, holde sig endnu, fast klamrende sig til Embeder og Besoldninger, i deres intet mindre end ædle Stilling, endskjøndt de maae føle, at de burde rømme Pladsen for det ærede Medlem for Tamworth (Sir N. Peel) og hans Parti. "Ja (udraaber Taleren med en endnu større Varme), da den ædle Viscount gjør sig lystig over mig (Lord Melbourne godmodig: "Net"), da han haaner mig, saa siger jeg ham og hans Colleger. Dog, Mylords, jeg kommer fra mit Spørgsmaal; vor Premierministers haanende Maneer har foranlediget mig til denne Disgression." – Taleren kom nu tilbage til sin Motion, der blev tagen tilbage, efterat Greven af Clarendon havde meddeelt de fornødne Oplysninger.
Viborger Samler, 1840-03-12
Jndenlandske Efterretninger.
Viborger Samler, 1840-03-12
Kjøbenhavn, den 9de Marts. Hs. Maj. Dronningen bivaanede igaar Gudstjenesten, til Høimesse i Vartou Kirke. (B. T.)¬
Viborger Samler, 1840-03-12
J Fredags Morges besøgte Hs. Majestæt Dronningen Frelserens Arbeidshuus paa Christianshavn, hvor Hs. Majestæt besaae saavel Lemmestuerne som Sygestuen og især opholdt sig længe i Drenge= og Pigesko lerne, saavelsom paa Børnenes Arbeidsværelser; Religionsunderviisningen syntes fornemlig at interessere Hs. Majestæt, som længe var tilstede ved Examinationen og yttrede sin særdeles Tilfredshed saavel hermed, som med Jndretningen i det Hele og den Maade, hvorpaa de Fattige der blive behandlede. Den Reenlighed og Orden, der nu i enhver Henseende findes i dette Arbeidshuus, kan heller ikke andet end overbevise Enhver om, at dersom den Yttring var sand, som for nogen Tid siden læstes i et af vore Blade, nemlig at de Fattige havde en stor Frygt for Ureenligheden paa Frelsers Arbeidshuus, da er denne Frygt aldeles ubegrundet. Hs. Majestæt yttrede, at hun snart igjen agtede at aflægge et Besøg hos de Fattige i dette Arbeidshuus. (Da.)
Viborger Samler, 1840-03-12
Kjøbenhavnerne have nu igjen deres Glæde af meget ofte at see den danske Konge med Gemalinde uden Følge blande sig imellem Borgerne. Begge Majestæter spadsere nemlig meget hyppigt og lange Toure, undertiden sees de endog spadserende alene i Frederiksberggallee, og det er almindeligt, at benu monde træffes om Middagen paa Volden, for der at møde Dronningen, som hver Dag gjør sig en Prommenade der. J næste Uge agte Deres Majestæter at bivaane en Forestilling i det Kongelige Theater. (Ah. Av.)
Viborger Samler, 1840-03-12
Den 8de de ophører den dybe Sorg, saa at alle militaire Corps aftage Floret af Feldttegnet og de musikalske Jnstrumenter. (Da.)
Viborger Samler, 1840-03-12
Ved Armeebefalingen idag er det bekjendtgjort, at Generalerne skulle for den til dem reglementerede Uniform, istedetfor mørkeblaae Beenklæder med Guldtredser, herefter bære lyseblaae Beenklæder med samme Besætning. (Bl. T.) 2den Staldmester Kmherre Røepstorff er allernaadigst udnævnt til første Staldmester. Amtsforvalter paa Møen, Kammerraad Paulsen, er under 3die dennes allernaadigst udnævnt til Amtsforvalter i Frederiksborg, mod at stille den sædvanlige Caution. (B. T.)
Viborger Samler, 1840-03-12
Det ved Justitsraad Albrechts Død ledigblevne Pakkepostinspectorat er blevet overdraget til Brevpostinspecteuren sammesteds, Grev Holck. Kbhp. beklager, at Generalpostdirectionen ikke har benyttet sig af denne Vacance til at opfylde et af Publicum ofte udtalt Ønske: at nedsætte de altfor høie Contoir-Gebyhrer, og antager, at mangen en dulig Post-Embedsmand vist med Glæde vilde have modtaget dette Embede, om ogsaa Contoir-Gebyrerne kun vare halvt saa høie som de nu ere. Dette Embede er et af de største iblandt de danske Post-Embeder.
Viborger Samler, 1840-03-12
Under 2den Marts er der udfærdiget et allerhøieste Reskript til Geheime-Statsminister og Overskjænk Greve A. C. P. Rantzau til Breitenburg om, i Forening med Gouverneuren over Kjøbenhavns Fæstning, som Patron at bestyre Frederiks tydske Kirke paa Christianshavn. (Berl. Td.)
Viborger Samler, 1840-03-12
Det har i længere Tid været ønsket, at et dansk større Orlogsskib maatte vise sig i de sydamericanske Farvande, især til Beskyttelse af vor ikke ubetydelige Fragtfart der.
Viborger Samler, 1840-03-12
Det er ogsaa nu foreløbigt bestemt, at en stor Fregat skal gjøre et Togt paa 8 Maaneder, fra 1ste Septbr. at regne, til Brasilien og sandsynligviis derfra til de vestindiske Farvande, men de nærmere Bestemmelser for dette Togt ville dog endnu være at give. – Det er endvidere bestemt, at iaar ikkun een Brig skal gaae til Vestindien, og dette staaer rimeligviis i Forbindelse med, at Fregatten kommer derhen. (B. T.)
Viborger Samler, 1840-03-12
Fædrelandet af 6te de, beklager, at en Forsagthedens Aand i disse Dage har kastet sin mørke Slagskygge, hen over den liberale Presse, og lader den Ene efter den Anden udstøde det Suk: Forfatningspørgsmaalet er død!""Dagen" meddeler endnu nogle flere vakkre Træk af den stræbsomme Familie M. (see No. 37 af d. Bl.); blandt disse følgende: En af Sønnerne kom en Dag til Klokkeren ved Frederiksberg Kirke og fortalte, at han var i theol. Candidat og skulde prædike næste Søndag der i Kirken, hvorfor han ønskede at prøve sin Stemme deri, o. s. v. M. besteeg Prædikestolen og holdt en kort Tale, spurgte Klokkeren om hans Mening, og underholdt sig meget med ham. Til sin Forskrækkelse erfoer han endelig, at Klokken var 2 3/4, og Kl. 3 skulde han være i Middagsselskab hos en meget anseet Familie. Klokkeren foreslog ham at tage en Vogn, men Hr. M. havde uheldigviis ingen Penge hos sig, Klokkeren laante ham 1 Rbd. til førstk. Søndag, og Studenten rullede afsted. Nogle Dage efter talte Klokkeren med Præsten og sagde ham, at Candidat M. havde været der og prøvet Kirken. Da oplystes Bedrageriet. Den hele Historie var opfundet for at plade Klokkeren for 3 Mk.
Viborger Samler, 1840-03-12
For nogle Dage siden er atter hændet en Ulykke med en Hest paa Volden, idet Berider Henriquess Hest blev sky for en Møllevinge, ved hvilken Leilighed Tømmen brast, og da Rytteren vilde række sig forover efter den, gled han ned af Hesten og blev frygtelig forslaaet af denne. (Ah. Av.)
Viborger Samler, 1840-03-12
Lieutenant Raaslev af Artilleriecorpset er af den franske Regjering bleven ansat som Volontair ved Armeen i Algier; han agter at afreise med det allerførste. (Da.)J Høiesterets=Aaret 1839 ere tilendebragte 82 Ordenssager, 385 Justitssager og af anteciperede 1, i Alt 468 Sager. Af Ordenens Sager henstaae 16 upaa dømte, hvilke enten efter skriftlig Procedure ere optagne til Circulation blandt Rettens Tilforordnede eller udsatte ifølge allerhøieste Bevillinger.
Viborger Samler, 1840-03-12
J Bl. Tid. Søndagsblad læses et Forslag af Hr. Provst Kofod=Ancher til Oprettelsen af en Understøttelsesindretning for Embedsmænd uforsørgede Døttre i Danmark. Afdøde Kammerherre Uldalls forrige Eiendom i Bierregaarden, paa Valdby Bakke, med 85 Tdr. Land, er kjøbt af Silke= og Klædehandler Bloch for 18,830 Rbd. Jnat Kl. 1 udbrød Jld i Utterslev, 1 Miil herfra Byen, hvorved 2de Gaarde aldeles afbrændte. Jlden udbrød i en Gaard, der tilhørte forhenværende Brændeviinsbrænder Tofte og greb meget stærkt om sig; dog bleve alle Kreaturerne og størstedelen af Jndboet reddede. (B. T.)
Viborger Samler, 1840-03-12
Hamb. Correspondent fortæller, at Familierne Oxholm, Waltersdorff og Zahrtmann skulle optages i den danske Adelstand.
Viborger Samler, 1840-03-12
Af Hr. Skuespildirecteur Werligh (for Tiden i Helsingøer) læses følgende Vers i Commissions-Tidenden, Frederik den Sjette.
Viborger Samler, 1840-03-12
Lad Misanthropen sjette Fredrik criticere Han Konge var ei blot, han Menneske og var, Som Menneske han disses Svaghed maatte bære. Lad Ondskab rive ned det Godt, han virket har, Og raabe nok saa høit: Det bedre kunde være Det hele danske Folk dog kun een Tanke nære. Den er: Det bedste Menneske er ikke meer! Christian den Ottende. Kan man med Grund lykønske vel den Mand, Som vorder Konge nuomstunder, Jeg mener Nei, jeg det ei gjøre kan; Og jeg hans Lod ham ei misunder. Enhver kan Skjæven grant nu see i Kongens Øie, Skjøndt Bielken i sit eget han ei kan see. At styre Land og Folk, Enhver nu veed heelt nøie Og ved hvert Kongeskridt man strax hør raabe - Vee! Min Konge og mit Fødeland jeg elsker, ærer, Derfor paa min Viis her, jeg begge gratulerer - Mit Fødeland, at det til Drot har Christian faaet, Og Christian, naar han selvtilfreds har Enden naaet. Parcellist Schmidt paa Krandsbjerggaard har gjort Forsøg med at plante Sukkerahorn, eller S. Løn (Acer Sacharinum), et Træ, der af en i Amerika sig opholdende Dansk, er anbefalet til at dyrkes her, da det, efter hans Formening godt kan taale vort Clima, og, naar det er 30 Aar gammelt, kan der aarligen udtappes et stort Qvantum Sukker af det. J hans Planteskole staae vel omtrent 50 unge Planter, som i 2de Aar allerede have opnaaet en Høide af 2 Alen. (Kbh. Adr. Av.) Herregaarden Fritzholm eller Fridsholm ved Nakskov er i denne Tid solgt af Kammerraad Lund til Hr. A. Beck fra Kjøbenhavn, efter Forlydende for 85,000 Rbd.
Viborger Samler, 1840-03-12
Fastelavns Hestemarked hedder det i "Dannevirke fra Haderslev, var ret levende; mange gode Heste vare tilstede, ligesom ogsaa mange Kjøbere sydfra havde indfundet sig. Gode Heste vare meest søgte, og bleve betalte med 100 a 120 Rdlr. Courant; for udmærkede Heste betalte man endnu høiere Priser. Simple og middel Heste betaltes med 50 a 70 Rdlr. Courant 180 a 112 Rbd.)
Viborger Samler, 1840-03-12
Agerdyrkningsinstitutet paa Frysendahl bliver fra 1ste Mai forflyttet til Haraldslund ved Aarhuus.
Viborger Samler, 1840-03-12
Efter Ove Thomsens Avis har ogsaa Læseforeninger i Kjøbenhavn, paa Theatret i Kannikestrædet, givet en Forestilling til Fordeel for Digteren St. St. Blicher. Netto-Jndtægten skal have været lidet over hundrede Rigsbankdaler.
Viborger Samler, 1840-03-12
Ved det müllerske Selskabs Forestilling til Jndtægt for St. Blicher, var Overskudet 93 Rbd. Jalt er der saaledes nu indkommen 893 Rbd. 4 Mk. og en dobbelt-Frederiksdor.
Viborger Samler, 1840-03-12
Ungkarl Jacob Mortensen fra Erslev paa Morsøder forleden Løverdag Aften havde bivaanet en saakaldet gudelig Forsamling i Soelberg, der bestyredes af nogle Bønder fra andre Egne, beklagede sig Dagen efter over at han mistvivlede om sin Sallighed, da han flere Gange havde spillet Kort, hvilket Prædikanterne i denne Forsamling havde erklæret for den grueligste Synd, der ikke kunde tilgives, men hvorpaa evig Fordømmelse var en uudeblivelig Følge. Efter at den Ulykkelige i to Dage havde grublet herover, kunde han ikke længere udholde sin Sjælengst, men benyttede et ubevogtet Øieblik til at hænge sig. Han blev imidlertid betimeligen opdaget og ned skaaren, og ved Anvendelse af hensigtsmæssige Midler atter bragt til Live; men havde desværre tabt Forstanden. Han er nu aldeles afsindig, og taler idelig om evig Fordømmelse og Helvede. Havde den Ulykkelige itide henvendt sig til sin værdige Sognepræst, havde han upaatvivlelig været reddet; men ulykkeligviis have Secterne netop i denne Tid advaret deres Tilhængere mod denne af sin Menighed og enhver Retsindig saa høit agtede Mand. Han søgte derfor, Dagen efter Forsamlingen, atter til hine Fanatikere, og fra disse hjemkom han aldeles fortvivlet. (Thisted Avis.) Fyrskibet "Trindelen, som den 2den De afgik til sin Station er ankommen derhen og ligger der fortøiet.
Viborger Samler, 1840-03-12
Reisende. med Færgefartøiet fra Kallundborg til Aarhuus, den 4de D.: Bagermester Schrøder; Styrmand Koe, Kjøbmand Gylding; Smedesvend Poulsen; Muurmester Ravn.
Viborger Samler, 1840-03-12
Fra Kallundborg til Aarhuus den 8de De.: Tjenestekarl L. Schjern; Grosserer Borup med Kone; Kjøbmand Bentzen; Justitsraad Bentzen med en Wienervogn, Kammerherre Greve Frys med Tjener og en Wienervogn, Fru Qvist og Jfr. Pontoppidan; Pastor Pontoppidan, Kjøbmand Boeck, Godsforvalter Synnestved. Handelsfuldmægtig Hald; Farversvend Rosendahl; Student Thorbrøgger; Proprietair Riis; Strømpehandler Jensen; Kreaturhandler Hviid.
Viborger Samler, 1840-03-12
Fra Aarhuus til Kallundborg, den 9de Dr.: Apotheker Arnzen; Styrmand Poulsen; Bagermester Nellemann, Handelsbetjent P. Hald; C. Lund; Qvæghandler N. K. Brendstrup; Bonden S. Nielsen Paa 1ste Fredag i Faste præditer Hr. Pastor Ursin i Søndresogns Kirke. Gudstjenesten begynder Kl. 10.
Viborger Samler, 1840-03-12
AVERTISSEMENTS. Formedelst anden Bestemmelse agter Undertegnede underhaanden at bortsælge sin i denne Byes store St. Hansgade beliggende Gaard. Gaarden der er indrettet til Bagerie, er Grundmuur til Gaden og afgiver en beqvem og rummelig Bopæl for en større Familie. Den største Deel af Kjøbesummen kan blive indestaaende i Gaarden. Viborg, den 2den Marts 1810. H. P. Høyer.
Viborger Samler, 1840-03-12
Et Parti Sirtser og danske Bomuldstøier, udsælges i disse Dage, første til 20 a 24 s. og sidste til 2 Mk. 4 s. pr. Alen hos M. N. Samson.
Viborger Samler, 1840-03-12
600 a 700 Rbd. ønskes tillaans imod forsvarlig Pant i en Jordeiendom paa Viborg Mark. Bogtrykker Wissing anviser den Laansøgende.
Viborger Samler, 1840-03-12
Hauge- og Blomsterfrøe, af frisk og god Qvalitet bliver i dette Foraar som i det næstforegaaende at faae hos Undertegnede. Priisfortegnelser derover ledsage om føie Tid dette Blad. G. Boye.
Viborger Samler, 1840-03-12
1 Par 10 Qvarters 7 a 8 Aars Heste ønskes tilkjøbs. Bogtrykker Wissing anviser. Emploi til 1ste Mai for en Student, der kan paatage sig grundig Underviisning i Tydsk, Fransk o. s. v., anvises fra Adresse-Contoiret.
Viborger Samler, 1840-03-12
Til Tjeneste ved 2det jydske Regiment ønsker en Person at stille for sig. Adressecontoiret anviser.
Viborger Samler, 1840-03-12
En ny Skriverpult af massiv Mahognytræer underhaanden tilkjøbs hos Snedkermester Schive. Nylig har forladt Pressen: Wistorisk Kremstilling Souverainitetens Jndførelse i Danmark, af J. L. Rohnman, Sognepræst til Rønninge og Rolfsted Menigheder i Fyen. Skriftet har følgende Hoved-Afdelinger: 1. Kongernes og Stændernes gjensidige Forhold. 11. Gjæring imellem Kongen, Adelen og de borgerlige Stænder. 111. Forberedelse til Souveramiteten. IV. Rigsdagen. V. Hyldingen. VI. Slutning. – Det faaes i koulort Papindfor 1 Rbd. i Viborg hos Hr. Kabell og hos Forlæggeren Odense, den 31te Januar 1840. S. Hempel.